Document ID: /fineweb-2-swissfilter-quality_10-filterrobots/filtered/01363.jsonl.gz/8

A jogi háttér Svájcban
Svájcban a prostitúció gyakorlása legális. A gazdasági szabadság elvének értelmében a szexuális munka jogilag megengedett jövedelemszerző tevékenység.
Két nagykorú személy kölcsönös megegyezés útján tehát szabadon létesíthet szexuális kapcsolatot (árucikk vagy pénz formájában történő) fizetés fejében, amennyiben a prostituált személy a tevékenységet egy másik fél nyomásától vagy kényszerétől függetlenül végzi.
Minden egyes kantonnak megvan a saját szexmunkára vonatkozó szabályozása. Az alábbi oldalon részletesen is megismerkedhet az egyes kantonok szexmunkára vonatkozó jogi feltételeivel: www.sexwork.ch.
Állami szinten a szövetségi törvény rendelkezik a prostitúcióval kapcsolatos bűncselekményekről.
Az alábbi lista a jogi következményekkel járó törvénysértéseket tartalmazza:
Prostitúció elősegítése (svájci büntetőtörvénykönyv 195. cikkelye):
Legalább tíz év szabadságvesztéssel vagy pénzbírsággal büntetendő az, aki:
- haszonszerzés céljából kiskorút kényszerít prostitúcióra vagy kiskorúak prostitúcióját támogatja
- másokat hatalmi vagy befolyási viszonyával visszaélve haszonszerzés céljából prostitúcióra kényszerít;
- megsérti a prostituált személy szabad cselekvéshez való jogát azzal, hogy megfigyeli a prostituált személyt vagy egy adott helyszín, időpont, gyakoriság vagy más körülmény elfogadására kényszeríti;
- egy személyt akarata ellenére prostitúció állapotában tart
Prostitúció jogtalan gyakorlása (svájci büntetőtörvénykönyv 199. cikkelye):
Pénzbírsággal büntetendő az a személy, aki megszegi a kantonok a prostitúció gyakorlásának helyével, idejével illetve módjàval kapcsolatos, valamint a prostitúció másodlagos szabàlytalan megnyilvánulásaival szemben hozott intézkedéseit.
Emberkereskedelem (svájci büntetőtörvénykönyv 182. cikkelye):
- Az, aki más emberi lényt szexuális kizsákmányolás, munkaerő-kizsákmányolás vagy valamely szervük eltávolítása céljából elad, megvásárol vagy ebben közvetítőként részt vesz, szabadságvesztéssel vagy pénzbírsággal büntetendő. Aki e célból toboroz, az is emberkereskedelem bűncselekményét követi el.
- Amennyiben az áldozat kiskorú vagy az emberkereskedelmet üzletszerűen végzik, azt legalább egy év szabadságvesztéssel büntetendő.
- Az elkövető(ke)t minden esetben pénzbírsággal is büntetik.
- Büntetendő továbbá a külföldön elkövetetett emberkereskedelem is.